Prepáčte.
Vidím, že sme tu všetci.
Ďakujem, že ste potiahli za nitky u policajných šéfov.
Iste.
Bolo to aj kvôli vám,
ale aj nám by skomplikovalo život, keby sa v tom niekto začal hrabať.
Je pravda, že v tomto prípade má prsty Mačacie oko?
Áno.
Tým, že poslali polícii svoj oznam,
vyšla najavo existencia Plačúceho dievčaťa.
To je ale otravná banda.
Majú aj Slnečné svetlo presvitajúce cez stromy.
Aj Rímsku ženu.
Všetky obrazy, po ktorých idú, sú Heinzove.
Je možné, že zistili, čo sme spravili.
To hádam nie!
Je to pomsta?
Ticho.
Pán Seguchi.
Áno?
Keďže sme vás dostali von, mám jednu prosbu.
Akú?
Chcem, aby ste chytili Mačacie oko.
Čože? Chytiť Mačacie oko?
Nemôžeme ich nechať tak.
Ak bude treba, pokojne ich zabite.
Ale veď aj pre políciu sú tvrdý oriešok.
Dá sa to vyriešiť mnohými spôsobmi.
Rozumiem.
A ešte k tomu obchodníkovi s umením Moriyovi, ktorý po nás išiel.
Teraz vystupuje ako Miyake a vedie vlastné múzeum.
Naozaj?
Čo s ním?
Aj to nechám na vás, pán Seguchi.
CAT'S EYE – MAČACIE OKO
#9 ZÍSKAJTE BOHYŇU MARSU
Čakali sme vás.
Prosím, poďte ďalej.
Ďakujem.
Už by si sa na to mohla prestať dívať.
Konečne vidím otcovu tvár.
Pán Moriya je tu.
Pán Moriya! Dobrý deň.
Zdravím, Ai.
Ďakujem vám za ten nádherný dar.
To netreba.
Aj tak mal patriť vám.
Hitomi, môžeš zatiahnuť závesy?
Jasné.
Prosím, povedzte nám niečo o Syndikáte Cranaff
aj o našom otcovi.
Čo?
DNES OTVÁRAME O 11.00
Čože?
Zvyknú otvárať skôr.
Dokelu!
Čo to bolo?
Už viem!
Pôjdem otravovať Toshiho, kým otvoria kaviareň.
Pamätáte sa na požiar
v Múzeu umenia Harada spred 15 rokov?
Áno. Ako by som mohla zabudnúť?
Vypukol požiar na mieste, kde sa mala konať otcova výstava,
a on v ňom zmizol. Tak mi to vtedy povedali.
Myslím, že je veľmi pravdepodobné,
že ten požiar spôsobil práve Syndikát Cranaff.
Čože?
Pár dní pred požiarom som navštívil pána Heinza.
Takto sme sa nedohodli.
Obrazy vám odovzdať nemôžem.
A chcem, aby ste zrušili aj výstavu.
Zaplatím dvojnásobok, ak prijmete moje podmienky.
Nejde o peniaze!
Prestaňte moje diela zneužívať na svoj zisk!
Nedohodneme sa?
Pán Heinz, bolo by rozumnejšie mať s nami dobré vzťahy.
A to nielen kvôli vám,
ale aj kvôli vašej rodine.
Prosím, odíďte.
Požiar vypukol o pár dní neskôr.
A tým sa to nekončí.
Asi o desať rokov neskôr
sa všetky Heinzove diela, ktoré vraj zhoreli,
znovu objavili na trhu pod menom Cranaff.
Ich pôvod bol dokonale skrytý.
No moje vyšetrovanie ukázalo,
že všetky predávali cez organizáciu zvanú Syndikát Cranaff.
Inými slovami,
Syndikát Cranaff založil požiar, aby sa dostal k otcovej tvorbe.
Dávalo by to zmysel.
Takže…
To, že sa otec ocitol v tom požiari, bolo…
Myslím, že to bol ich zámer.
Nechceli riskovať, že pán Heinz prežije.
To je hrozné.
A predsa ste povedali, že náš otec žije, pán Moriya.
Prečo si to myslíte?
Asi mesiac po požiari
mi bol doručený tento portrét a aj list.
Odosielateľom bol Michael Heinz.
Čože?
Vlastnoručne tam napísal:
„Postarajte sa o moju ženu a dcéry.“
Lenže kým som sa k vám dostal,
pani Heinzová pochopila, že vám hrozí nebezpečenstvo, a všetky ste zmizli.
Ďalších 15 rokov
som vás márne hľadal.
A teraz, keď sme sa znovu stretli,
chcem splniť svoj sľub.
Aký sľub?
Prosím, okamžite prestaňte s aktivitami Mačacieho oka.
Syndikát Cranaff je nebezpečná organizácia.
Nezastaví sa pred ničím.
Sú zapletení do prania peňazí v umeleckom svete
a majú silné väzby na mafiu a pochybné skupiny.
Keďže si vyberáte výhradne Heinzove obrazy,
určite už sledujú aj vás.
Pri pátraní po ich identite
išli po mne…
a prišiel som o ľavú ruku.
Preto používam iné meno.
Nechcem, aby ste dopadli ako ja.
Preto…
Pán Moriya.
Ďakujeme veľmi pekne, že sa o nás staráte.
Ale…
nech sa stane čokoľvek, všetky otcove diela získame späť.
Oznamy posielame
v nádeji, že si otec všimne, že sme to my.
Pre nás tri znamená všetko.
Preto sa Mačacieho oka nevzdáme.
Najviac zo všetkého chcem otca stretnúť.
Bola som vtedy taká malá, že si ho vôbec nepamätám.
Naozaj?
Zdá sa, že vás nezastavím.
Rozumiem.
Ale prosím,
dávajte si na Syndikát Cranaff mimoriadny pozor.
Toshi. Ciao.
Kamiya. Čo potrebujete?
Keďže kaviareň ešte neotvorili,
napadlo mi, či sa nešíri niečo zaujímavé.
No tak, neotravujte ma len preto, že sa nudíte.
Ako napríklad ten prípad, kde bol pán Seguchi, šéf spoločnosti Seguchi,
prepustený, akoby sa nič nestalo?
To predo mnou nespomínajte! Ide ma z toho poraziť.
Fíha, asi som trafil do živého.
Achjaj.
Tak počkať. Ten chlap…
Čo? Čo je?
Myslím, že som ho práve videl pred kaviarňou.
Kajiuru? Toho bombového útočníka?
Čo tam robil?
Motal sa okolo auta.
Hej!
Uvidíme sa nabudúce.
Dávajte na seba pozor.
Aj vy tri. Prosím, buďte opatrné.
Zastavte sa zase, pán Moriya.
Počkajte!
- Toshio? - Rýchlo! Ustúpte od toho auta!
Toshio! Si v poriadku?
Som…
A ty, Hitomi? A vy, pán Miyake?
Ste v poriadku?
Toshio…
Toshio!
Hitomi…
Si v poriadku?
Toshio.
Som rád, že si.
- Ako je na tom Toshio? - Zatiaľ to vyzerá dobre.
Hovoria, že je stabilizovaný.
Mrzí ma, že som do toho nechtiac vtiahol pána Utsumiho.
Nie je to vaša vina, pán Moriya.
Aj tá bomba bola od…
Áno, pravdepodobne to bol Syndikát Cranaff.
Asi odhalili moju identitu.
To predsa nemôžeme nechať tak.
Ani nenecháme.
CAT'S EYE – MAČACIE OKO
Ďakujem, že ste dnes prišli.
S potešením vám oznamujem, že v Pamätnej sieni Seguchi
sa uskutoční výstava s názvom Zbierka Seguchi,
prehliadka tých najvzácnejších majstrovských diel sveta.
Ústredným dielom výstavy bude tento obraz svetoznámeho umelca,
vystavený v Japonsku úplne po prvý raz.
Legendárne Cranaffovo dielo, Bohyňa Mars!
Bohyňa Mars?
To je…
Áno. Jeden z otcových obrazov,
ktorý vraj zhorel pri požiari v Múzeu umenia Harada.
A on jeho existenciu vytrúbi do sveta práve teraz?
Je jasné, že nás provokuje.
Fakt ma to vytáča!
Nechcem len Bohyňu Mars. Chcem mu ukradnúť celú zbierku!
Prosím?
Tu Moriya.
Videli ste Seguchiho tlačovku?
Áno.
Musím vám niečo povedať.
Ďakujem za vašu prácu.
Prišli ste?
To bola teda skvelá tlačovka.
Mačacie oko sa určite ukáže.
Aký je plán, Rui?
Odpoveď už poznáš.
Áno. Musíme to urobiť.
Presne tak. Poďme na to!
Pozriem sa na zabezpečenie a prístupové trasy
do výstavnej miestnosti Pamätnej siene Seguchi.
Ai, ty zisti čo najviac informácií o ľuďoch okolo Seguchiho, prosím.
Ale len pokiaľ to pre teba nebude nebezpečné.
Jasné.
A ja?
Hitomi, navštívila by si pána Kamiyu?
Čo? Myšiaka?
Som poctený, že sa na mňa spoliehate.
Ale nebude to zadarmo. Ste si tým isté?
O cene sa porozprávame inokedy.
KOLEKCIA SEGUCHI 40. VÝROČIE PAMÄTNEJ SIENE SEGUCHI
KOLEKCIA SEGUCHI OTVÁRAME 7. JÚLA
10. AUGUSTA O 23.00 SI PRÍDEME PO BOHYŇU MARS
MAČACIE OKO
Už je skoro 23.00, čas uvedený v ozname.
Si si istý, že to v tvojom stave zvládneš, braček?
Teraz by som v nemocnici nevydržal ani minútu!
Au…
Mal by si sa šetriť.
Ticho! Som v pohode…
Vôbec nie je v pohode.
Všetko v poriadku. Nič si nevšimli.
- Ideme. - Okej.
V porovnaní s vonkajškom je ochranka vnútri múzea dosť slabá.
Bohyňa Mars…
Nechápem, že sme ju našli tak ľahko.
Výstavná miestnosť! Rýchlo!
Počkajte!
Je tu Mačacie oko!
Zabezpečte vonkajší priestor!
To šlo hladko. Presne, ako si čakala, Rui.
Nesmieme poľaviť, kým nebudeme doma v bezpečí.
Mačacie oko je v pohybe.
Tak sa do toho pustime.
Naháňajte tie prekliate zlodejské Mačky.
Chyťte ich, aj za cenu pár obetí.
Upozornenie všetkým jednotkám.
Mačacie oko smeruje na Roppongi.
Všetky jednotky, za nimi!
Dostali sa sem rýchlo.
Vyzerá to tak.
To nie je dobré!
Sú aj za nami.
Rui…
- Drž sa pevne. - Čo?
Čo?
Dokelu!
Mačacie oko ušlo!
Ako to mohli dopustiť? Dopekla!
Ale dobre.
Pokiaľ máme toto, neujdú nám.
- Pripravte auto. - Áno, pane.
Ideme ich prenasledovať.
Začíname operáciu.
Mačacie oko!
Ukradli Bohyňu Mars z Pamätnej siene Seguchi
a utekajú autom!
Vidíte? Hovoril som to.
Kde sú teraz?
Podľa hliadok v okolí
mieria na západ po Koshu Kaido!
Dobre! Ideme tiež!
- Jasné! - Áno, pane!
Máme vás!
Auto vpredu! Zastavte pri ľavom okraji!
Polícia je za nami.
Nevšímajte si ich.
Aj tak sa k nášmu autu ani nepriblížia.
Poslal som dve autá dopredu, aby im zablokovali cestu.
Teraz už nemáte kam ujsť, Mačacie oko.
Idú z opačného smeru… Sú fakt neodbytní!
- Bude strieľať. - Nechaj to na mňa.
Narazíme do nich!
Len pokračuj!
Super!
- Kajiura? - Čo teraz?
Necháme ich záložnému tímu.
My pôjdeme po Mačkách a Seguchiho autách!
Priblížte sa k nim!
Teraz, Ai. Je to na tebe!
Okej!
Čo sa to deje? Hej, čo robíte?
- Praskla pneumatika! - Čo?
Brzdy nefungujú! Ani volant nereaguje!
Zastavte auto!
Nedá sa!
Dobrá práca, Ai.
Zvládli sme to!
Hej, čo to robíte?
Čo sa stalo?
To by som sa mal pýtať ja!
Počkať. To je…
Čo keby ste mi povedali, o čo tu ide?
Prepáčte, stalo sa tu niečo?
Kamiya!
Šiel som okolo a videl som nehodu,
tak som začal nahrávať.
No teda. Nie ste náhodou Hiroyuki zo spoločnosti Seguchi?
A kto ste vy?
Čože? Zbraň?
To je skutočná zbraň?
Prestaňte! Bez povolenia nesmiete nahrávať!
Okamžite to vymažte!
No, teraz je už neskoro.
Vysielam to naživo.
DRUHÁ TVÁR HIROYUKIHO SEGUCHIHO PRAVÁ TVÁR ZLOČINCA
Čo to…
Aj zbraň je v zábere.
Z tohto sa už nevykrúti.
Ruin plán vyšiel dokonale.
Vďaka tomu, že nás pán Moriya kontaktoval.
Bohyňa Mars, ktorú Seguchi ukázal, je falošná.
Čože?
Ten obraz má úplne inú energiu než originál.
Viem to, lebo som videl pravý obraz zblízka.
Takže Seguchi ho ukázal tak sebavedome len preto, že…
Mohla to byť pasca…
na Mačacie oko.
A tak som si začala myslieť, že v obraze je GPS vysielač.
Mali tam slabé zabezpečenie,
takže bolo jasné, že chceli, aby sme ho ukradli.
Keď už Seguchiho zatkli,
nechytia aj zvyšok Syndikátu Cranaff?
Keby boli takí ľahkí protivníci, nemali by sme sa čoho obávať.
Presne tak. Toto môže byť len začiatok.
Mačacie oko…
Preklad titulkov: Tímea Varghová